Մարկուս Բաթլեր

Մարկուս Բաթլեր (), ՅուԹյուբի վլոգեր, մոդել և հեղինակ Բրայթոնից, որը հայտնի է իր «Marcus Butler» (նախկինում «Marcus Butler TV») յութուբյան ալիքով։ Նրա երկորդ ալիքում («Just Marcus») կան ամենօրյա վլոգների, տարբեր արձագանքների և ապրանքների թեսթավորման տեսահոլովակներ։ Նա նաև ունի երրորդ ալիք («MarcusButlerGames»), որտեղ այլևս ոչինչ չի վերբեռնվում։ 2015 թվականի հուլիսին Բաթլերը հրապարակեց իր առաջին և միակ գիրքը, «Բարև կյանք» անունով ()։

Կարիերա 
Բաթլերը իր յութուբյան կարիերան սկսել է քոլեջում՝ ստեղծելով երաժշտական և տեսահոլովակների միքսեր, փոփոխված սպորտային տեսանյութեր։

2010 թվականին, դիտորդների խնդրանքով, ստեղծել է իր յութուբյան ալիքը՝«Marcus Butler TV»։ Նա համագործակցել է շատ այլ յութուբերների հետ, որոնցից են Ջիմ Չափմանըը, Ալֆի Դեյսը, Քասպեր Լին, Թայլեր Օքլին, Ջո Սագը, Զոի Սագը, Քոնոր Ֆրանտան, Լիլի Սինքը, Թրոյ Սիվանը, Ջոեյ Գրասեֆան, Լուիս Փեթլենդը, Քոնոր Մեյնարդը և այլք։

Բաթլերի գիրքը, «Բարև կյանք» անվանումով, համարվում է կիսով չափ ինքնակենսագրություն և կիսով չափ ուղեցույց։ Այն Մեծ Բրիտանիայում հրատարակվել է 2015 թվականի հուլիսի 28֊ին, իսկ ԱՄՆ֊ում՝ 2015 թվականի նոյեմբերի 10֊ին։

2015 թվականի դեկտեմբերի տվյալներով Բաթլերի հիմնական յութուբյան ալիքը ուներ ավելի քան 4.6 միլիոն հետևորդ (4,629,822՝ 2017 թվականի փետրվարի 25֊ի տվյալներով), ավելի քան 379 միլիոն դիտում և ՅուԹուբի 336֊րդ ամենաշատ բաժանորդ ունեցող ալիքն է։ Նրա երկրորդ ալիքը («Just Marcus») ունի ավելի քան 2 միլիոն հետևորդ (2,022,063՝ 2017 թվականի փետրվարի 25֊ի տվյալներով) և ավելի քան 260 միլիոն դիտում։

2013 թվականին The Daily Telegraph֊ը Բաթլերին անվանել  է «Բրիտանիայի ամենաազդեցիկ Թվիթթերյան օգտատերերից» մեկը։ 2017 թվականի հունվարի տվյալներով Բաթլերը Թվիթթերում ունի ավելի քան 3 միլիոն, իսկ Ինստագրամում՝ ավելի քան 3.6 միլիոն հետևորդ։

Հեռուստատեսություն 
Ջո Սագի և Ալֆի Դեյսի հետ միասին նկարահանվել է «Բաց թողեք շներին» հեռուստաշոուում։ Նրանց մասնակցությամբ էպիզոդը հեռարձակվել է 2017 թվականի մարտի 2֊ին։ Նա, Էլֆի Դեյսի հետ միասին խաղացել է «Saturday Night Takeaway» հեռուստաշոուի շատ սերիաներում։ 2016 թվականին մասնակցել է «Հայտնի խոհարար» շոուին, սակայն դուրս է մնացել քառորդ եզրափակչից։ 2017 թվականին Բաթլերը Լուիս Փեթլանդի հետ միասին մասնակցել է «Բարի Լույս Բրիտանիա» հեռուստաշոուին, որտեղ նրանք խորհուրդներ էին տալիս, թե ինչպես լինել հաջողակ յութուբեր։

2016 թվականի օգոստոսից մինչև 2017 թվականի նոյեմբերը նա համաներկայացրել է «CharliSJHDeeleyNat TV»֊ն, Էլֆի Դեյսի, Մեթ Վայնիի և Նաթալի Բրաունի հետ միասին։ 2017 թվականի նոյեմբերին Բաթլերը թողնում է այս հեռուստատեսությունը, որպեսզի կենտրոնանա իր վլոգների վրա։ Նրան փոխարինում է Էլիսոն Գոլդֆրափը։

2017 թվականի նոյեմբերի տվյալներով Բաթլերը Ինստագրամում ունի ավելի քան 3.6 միլիոն հետևորդ։

Երաժշտություն 
Բաթլերը եղել է «Յութուբի բոյբենդի» անդամ, (խմբում են եղել նաև Ջիմ Չափմանը, Ալֆի Դեյսը, Ջո Սագը և Քասպեր Լին), որոնք գումար են նվիրաբերել «Comic Relief»֊ին։ 2016 թվականի հունվարի 22֊ին Բաթլերը Քոնոր Մեյնարդի հետ միասին թողարկել է «I'm Famous» երգը։ Երգը 2016 թվականի հունվարի 29֊ին UK Singles Chart֊ում զբաղեցրել է 34֊րդ հորիզոնականը։

Սինգլեր

Ծանոթագրություններ

Արտաքին հղումներ 
 

Վիդեոբլոգեր
Արևմտյան Սասեքսում ծնվածներ
Թվիթթերյան օգտատերեր